****

Република Србија

ОПШТИНА ВЛАСОТИНЦЕ

СКУПШТИНА ОПШТИНЕ

01 бр.06-121-1/2024

20.12.2024.године

В Л А С О Т И Н Ц Е

 На основу члана 72. став 3.,4.,5. Закона о локалним изборима ,(Сл. гласник РС, број 14/22 и 35/24), чл.34.ст.1.Статута општине Власотинце („Сл.гласник града Лесковца“, бр.6/19), члана 18.Пословника Скупштине општине Власотинце („Сл. гласник града Лесковца“ број 36/20 и 4/22), Скупштина општине Власотинце на седници одржаној **20.12.2024.године,** донела је

**О Д Л У К У**

**О ПОТВРЂИВАЊУ МАНДАТА ОДБОРНИКА СКУПШТИНЕ ОПШТИНЕ ВЛАСОТИНЦЕ**

I

 Потврђују се мандати одборницима Скупштине општине Власотинце, изабраних на изборима од 17.12.2023.године и то:

 1.Лидији Станковић, рођ.1987.године, дипл.филологу, са Изборне листе АЛЕКСАНДАР ВУЧИЋ-Власотинце не сме да стане,

 2.Владимиру Ђикићу, рођ.1990.године, инж.заштите на раду, са Изборне листе АЛЕКСАНДАР ВУЧИЋ-Власотинце не сме да стане

 II

 Мандат одборника почиње да тече даном потврђивања мандата и траје све док траје мандат Скупштине.

 III

 Одлука ступа на снагу даном доношења и објавиће се у “Службеном гласнику града Лесковца“ и на веб-презентацији Републичке изборне комисије.

 IV

 Против ове Одлуке подносилац проглашене изборне листе која је освојила мандате, одборник и кандидат за одборника на изборној листи са које је изабран нови одборник могу поднети жалбу Вишем суду у Лесковцу у роу од 7 дана од дана доношења одлуке.

**О б р а з л о ж е њ е**

 На основу члана 72. став 3. и 4.Закона о локалним изборима („Сл.гласник РС“, број 14/22 и 35/24), прописано је да мандат новог одборника почиње да тече од дана када му је скупштина потврдила мандат.Мандат новог одборника може трајати најдуже до истека времена на које је изабран одборник коме је престао мандат.

 На основу члана 34.ст.1.Статута општине Власотинце („Сл.гласник града Лесковца“, бр.6/19), одборници се бирају на четири године, а одборнику почиње и престаје одборнички мандат под условима и на начин утврђен законом.

 На основу члана 18.Пословника Скупштине општине Власотинце (''Сл.гласник града Лесковца'', бр.36/20 и 4/22), када скупштина после конституисања одлучује о потврђивању мандата нових кандидата за одборнике, у гласању поред одборника могу учествовати и кандидати за одборнике којима су мандати додељени у складу са законом и који имају уверење изборне комисије да су изабрани.Послове Верификационог одбора, после конституисања, врши Комисија за избор, именовања, административна и мандатна питања Скупштине општине Власотинце.

 Наиме, на седници Скупштине општине Власотинце од 29.11.2024.године, донете су Одлуке о престанку мандата одборника Скупштине општине Власотинце и то:Сањи Стојиљковић и Радету Јовићу због подношења оставке.

 Предметна решења су достављена Општинској изборној комисији општине Власотинце ради поступању у складу са чл.72.ст.1.Закона о локалним изборима којим је прописано да мандат који престане одборнику пре него што истекне време на које је изабран изборна комисија решењем додељује првом наредном кандидату са исте изборне листе којем није био додељен мандат одборника у року од два дана од дана када је констатовано да је престао мандат.

 Општинска изборна комисија општине Власотинце је на седници од 01.12.2024.године, у складу са чл.72.ст.1.и 73.Закона о локалним изборима, мандате доделила следећим кандидатима са Изборне листе АЛЕКСАНДАР ВУЧИЋ-Власотинце не сме да стане и то: Лидији Станковић из Стајковца и Владимиру Ђикићу из Манастиришта, којима је у смислу чл.63.истог закона издато и уверење да су изабрани за одборнике Скупштине општине Власотинце.

 Комисија за избор, именовања, административна и мандатна питања Скупштине општине Власотинце на седници одржаној 13.12.2024.године, разматрала је да ли су подаци из уверења о избору одборника истоветни са подацима из извештаја Изборне комисије и утврдила да постоји сагласност података из извештаја Изборне комисије и уверења о избору одборника, те закључила да предложи Скупштини општине Власотинце да донесе Одлуку као у диспозитиву.

 Из напред наведеног, Скупштина општине Власотинце донела је одлуку као у диспозитиву.

 **Правна поука:** Против ове Одлуке подносилац проглашене изборне листе која је освојила мандате, одборник и кандидат за одборника на изборној листи са које је изабран нови одборник могу поднети жалбу Вишем суду у Лесковцу у року од 7 дана од дана доношења одлуке.

 СКУПШТИНА ОПШТИНЕ ВЛАСОТИНЦЕ, на седници од 20.12.2024.године, 01 број 06-121-1/2024.

 ПРЕДСЕДНИК СКУПШТИНЕ

 Зоран Стаменковић,с.р.

 Тачност преписа оверава

 СЕКРЕТАР СКУПШТИНЕ

 Ивана Станојевић